31. 12. 85 De Europæiske Fællesskabers Tidende Nr. L 370/23 RÅDETS FORORDNING (EØF) Nr. 3823/85 af 20. december 1985 om ændring af forordning (EØF) nr. 2950/83 om gennemførelse af afgørelse 83/516/EØF om Den europæiske Socialfonds opgaver, som følge af Spaniens og Portugals tiltrædelse RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten om Spaniens og Portugals tiltrædelse, særlig artikel 396, under henvisning til forslag fra Kommissionen, under henvisning til udtalelse fra Europa-Parlamentet, under henvisning til udtalelse fra Det økonomiske og sociale Udvalg, og ud fra følgende betragtninger : I artikel 3 i forordning (EØF) nr. 2950/83 ()) anføres Grønland, Grækenland, de franske oversøiske departe- menter, Irland, Mezzogiorno og Nordirland som regioner med særlig alvorlige og vedvarende beskæftigelsesproble- mer, hvor den forhøjede tilskudssats på 55 % af det offentliges udgifter finder anvendelse ; endvidere inde- holder artiklen en bestemmelse om fremskyndet afskriv- ning af erhvervsuddannelsesinstitutioner i de nævnte regioner ; henvisningen til Grønland falder bort som følge af dette områdes udtræden af Fællesskabet ; for så vidt angår Portugal er dette land i medfør af tiltræ- delsesaktens bilag I, kapitel VIII, punkt 5, allerede føjet til listen over de regioner, der er anført i artikel 3, stk. 1, i forordning (EØF) nr. 2950/83, og de betingelser, hvorpå den i artikel 3, stk. 2, i nævnte forordning fastsatte frem- skyndede afskrivning finder anvendelse, er fastlagt i tiltræ- delsesaktens bilag XXXII, kapitel VI, punkt 1; for så vidt angår Spanien bør der foretages en tilpasning af artikel 3, stk. 1, i ovennævnte forordning i overensstem- melse med de retningslinjer, der er fastlagt i tiltrædelses- aktens bilag II, kapitel V, punkt 5, og det bør fastlægges, hvilke regioner der på grund af særlig alvorlige og vedva- rende beskæftigelsesproblemer er berettiget til den forhøjede tilskudssats og den fremskyndede afskrivning ; for at Spanien og Portugal skal kunne opnå tilskud fra Fonden allerede fra 1986, bør der fastsættes en foreløbig særlig frist for indgivelse af ansøgninger fra disse stater ; endvidere bør den dato, inden hvilken Kommissionen skal træffe afgørelse om samtlige medlemsstaters ansøg- ninger for 1986, fastsættes til den 30. april 1986; i henhold til artikel 2, stk. 3, i traktaten om Spaniens og Portugals tiltrædelse kan de foranstaltninger, der er omhandlet i tiltrædelsesaktens artikel 396, vedtages før () EFT nr. L 289 af 22. 10. 1983, s. 1. tiltrædelsen, og med forbehold af ikrafttrædelsen af nævnte traktat træder de i kraft på dennes ikrafttrædelses- dato — UDSTEDT FØLGENDE FORORDNING : Artikel 1 Artikel 3 i forordning (EØF) nr. 2950/83 affattes således : »Årtikel 3 1. For foranstaltninger, der gennemføres med henblik på at fremme beskæftigelsen i Grækenland, de autonome regioner Andalucia, De kanariske Øer, Castilla-Le6n,  Castilla-La Mancha, Extremadura, Galicia, Murcia samt ciudades de Ceuta og Melilla, de franske oversøiske departementer, Irland, Mezzo- giorno, Portugal og Nordirland, gælder den i artikel 5, stk. 2, i afgørelse 83/516/EØF anførte forhøjede tilskudssats. 2. —Når artikel 1, litra b), første led, finder anven- delse, kan afskrivningen af de erhvervsuddannelsesin- stitutioner, der er oprettet i de i stk. ] nævnte regio- ner, foregå over et tidsrum på seks år, såfremt en sådan afskrivningsmetode er forenelig med den i den pågældende medlemsstat gældende metode. I så fald anses institutionen for fuldt afskrevet ved udløbet af det sjette år efter oprettelsen. 3. —Erhvervsuddannelsesinstitutioner, som allerede var oprettet i Portugal på datoen for tiltrædelsen, omfattes indtil den 31. december 1991 af stk. 2 Grundlaget for beregningen af afskrivningen skal være erhvervsuddannelsesinstitutionernes bogførte restværdi pr. 1. januar 1986. Disse institutioner betragtes som fuldt afskrevet ved udløbet af det sjette år efter tiltræ- delsen.« Artikel 2 Uanset artikel 4, stk. 1, i forordning (EØF) nr. 2950/83, skal ansøgninger vedrørende foranstaltninger, som skal gennemføres i løbet af 1986 til fremme af beskæftigelsen i Spanien og Portugal, indgives inden den 1. februar 1986. Artikel 3 Udløbet af den i forordning (EØF) nr. 2950/83, artikel 4, stk. 2, første punktum, omhandlede frist fastsættes for 1986 til den 30. april 1986. Artikel 4 Denne forordning træder i kraft den 1. januar 1986 med forbehold af ikrafttrædelsen af traktaten om Spaniens og Portugals tiltrædelse.